Ştiu că e timpul de culcare pentru moşnegi,
dar mai rezistaţi la o partidă?
Da, o să stau toată noaptea aici.
Eu nu dau afară pe nimeni.
Trebuie să mai spun asta o dată, înainte să ne învelim.
Tot respectul pentru bătrânul Tommy J.
Pentru un tip care nu a mai jucat pocher în viaţa lui,
te ţii destul de bine, bătrâne.
Am mai jucat pocher.
Vezi să nu. De asta plusezi aşa?
Nu am dreptate, Mabel?
Mă cheamă Harry.
Miza mică de început la Harry, cea mare la judecător.
Tommy, e rândul tău.
Mă gândesc.
Da, se aud rotiţele cum se învârt.
Gura, golanule.
Am o idee.
Doar nu o să faci vreo mişcare necugetată, Tommy.
Am ieşit.
Are careu, probabil.
Am ieşit.
Trăieşte din plin, nu-i aşa, mamaie?
Plătesc.
Prea mult pentru mine.
Ridic miza cu 80.
Tipule, nu poţi să joci la cacealma, cu o masă plină de boşorogi.
- S-ar putea să moară vreunul. - Cine l-a invitat pe puştiul ăsta?
Renunţ.
Doar noi doi, mamaie.
Pas.
Să mai ridicăm cu o sută.
Două sute.
Nu te mai poţi concentra, Doogie?
Ţi-a trecut ora de culcare?
Mai stau puţin cu voi.
Dama nu are parte de iubire. Ai o damă în mână şi încă una pe masă,
iar acum speri la a treia, ca să faci trei bucăţi, nu?
Ştiu la ce te gândeşti.
Te întrebi dacă blufez.
Întrebarea e...
Ce ai?
O pereche de nouari.
Careu!
Nu mă aşteptam la asta.
Dar nu mă aşteptam nici ca, de la prima mână, după primul eşec,
să am CRLAC.
CRLAC... Ce înseamnă asta?
- Chintă roială la ambele capete. - Mi-a intrat la a patra mână.
Mi-a plăcut să te amăgesc.
Fără resentimente, da, mamaie?
Harry's Law Sezonul 2  Episodul 12
Traducerea şi adaptarea: Haihui Nifty Subtitles Team
Când dracu' am primit asta?
De ce nu m-ai sunat? Când ai primit-o?
Acum 18 secunde. Respiră adânc, pe nas.
Acum, din nou, până în vârful picioarelor.
- Aşteaptă. - Poftim?
Am nevoie de tine. O crimă în trei.
- Am nevoie de tine. - Ce tot spui?
Trei iubiţi, unul ucis, mai sunt doi.
Îi reprezint pe cei doi, acuzaţi că l-au ucis pe celălalt.
Judecătorul îmi spune că nu-i pot reprezenta pe amândoi
şi vrea să aibă avocaţi diferiţi şi de asta am nevoie de tine.
- Sunt ocupat. - Ollie, cum poţi să refuzi aşa ceva?
Avem o crimă. Un menage a trois. Ce poate fi mai interesant?
Hai să facem echipă pentru gemenele astea.
Nu ţi-am spus? Sunt gemene.
- Ce-i asta? - Câştigul meu.
Nu pot să iau banii bătrânilor.
Nu pot trăi cu gândul ăsta, aşa că ţi-i dau înapoi.
Cât de frumos din partea ta!
Foloseşte banii ca să-ţi faci părul. Ia-ţi şi o pereche de pantofi ortopedici.
Cum crezi tu.
Ce-ar fi să-mi iau un pistol nou-nouţ şi să-ţi zbor boaşele cu el?
Ia-ţi banii de pe biroul meu, puţoi nesuferit, şi dispari de aici.
Bine.
Când ţi-am spus că nu mai pot trăi, am spus-o serios.
Sunt pe moarte.
Insuficienţă renală acută.
Mai am vreo şase luni de trăit.
Care-i şmecheria?
Îmi place de tine.
Vestea bună e că am un rinichi pregătit pentru transplant,
dar nici un spital nu-mi va face operaţia.
De ce nu?
L-am cumpărat.
Ai cumpărat rinichiul?
70 de mii.
Tot câştigul meu din pocher.
- Cumpărarea de organe e ilegală. - Ştiu asta.
Ăsta a fost motivul pentru care am venit aseară la jocul de pocher, Harry.
Ca să te cunosc. Am nevoie de un favor.
Şi aşa ştii tu să-l ceri?
Cu jigniri ca "ortopedic", "boşorog", "mamaie"?
Aşa nu o să mă uiţi. Recunoaşte.
Te rog.
Am nevoie să schimbi legea.
Preferabil în următoarele şase luni.
Mă ajuţi?
Cel mai greu ne va fi cu modul de viaţă poligam.
Poliamoros. E o diferenţă.
Care?
Amândouă v-aţi culcat cu acelaşi tip, un bătrân bogat.
Juraţii s-ar putea să-şi spună "e un desfrâu total aici",
afirmaţie care e la un pas de "voi l-aţi omorât".
Eraţi căsătorite amândouă cu victima?
Layla şi cu Wade era căsătoriţi legal,
însă numai în scopuri fiscale.
În schimb, legătura noastră a fost consfinţită printr-un angajament solemn.
Şi cu sexul cum făceaţi? O făceaţi în trei sau...
- Întotdeauna îi interesează sexul. - E dezgustător.
Ne culcam fiecare separat cu Wade.
Nu am fost partenere sexuale.
Dle Richard, nu e atât de neobişnuit, pe cât credeţi.
Suntem gemene.
Avem acelaşi ADN, am avut aceleaşi pasiuni de mici,
ne plac aceleaşi lucruri, şi aşa am ajuns să ne placă acelaşi bărbat.
Relaţia asta era ideală pentru noi.
Sunt convins că şi pentru el, până l-aţi făcut bucăţi.
- Aşa se presupune. - Ce fel de dovezi au?
Aproape nici una, numai probe indirecte.
Remmick are doar o bănuială,
plecând de la mijloace, motive şi ocazie.
- Pledoariile de început sunt după-amiază. - Scuze, ai spus Remmick?
- Roseanna Remmick, ea e procurora? - Da.
Cazul ăsta are de toate, Oliver. Gemene, crimă, Roseanna, eu.
Şi două cliente nevinovate.
Nu noi am făcut-o.
Nici Layla, nici eu nu am ieşit din casă în seara aia.
Nu am făcut-o noi.
- Vă bateţi joc de mine? - Îmi place încrederea ta, amice.
Ca şi a voastră. Drăguţ.
- Harry, vânzare de organe? - Ştiu legea, Adam.
- Întrebarea e cum putem schimba legea? - Nu poţi.
Nu prea eşti acel motoraş cu potenţial, nu-i aşa?
Cel mai bine ar fi să încerci cu al 14-lea Amendament, drepturi garantate...
O persoană are dreptul la tratament pentru salvarea vieţii sale.
Vezi, aşa e sexy.
Ai putea merge şi pe dreptul la o viaţă privată, cazul Roe v. Wade,
dreptul de a dispune de corpul tău. S-ar putea susţine
şi în cazul celui ce vrea să-şi vândă un organ.
Nu avem cum să susţinem dreptul vânzătorului.
- Doar dacă-l reprezentăm şi pe vânzător. - O să-l aduc aici.
Mergem cu al 14-lea Amendament, cu dreptul de a dispune de propriul corp.
Poţi să mai faci o dată chestia aia cu buzele?
Dacă tu nu tratezi asta serios, noi de ce naiba am face-o?
O tratez serios, mamaie.
Îl voi aduce pe vânzător aici.
E atât de palpitant, nu? Un micuţ menage a trois,
cu Grăsuţul omorât de Prostuţa şi Prostănaca.
Uitaţi-vă cât de drăguţe sunt, în preţioasele lor costumaşe Gucci,
cu avocaţii lor de top, Ollie Richard şi dl. Câh.
Toate ingredientele unui caz uşor de câştigat, nu-i aşa?
Aproape că poţi să pierzi din vedere faptul că un nevinovat e mort.
Ăsta nu e un cuvânt plăcut... mort.
Fantezia unui om bătrân, ce s-a sfârşit prost.
S-a căsătorit cu două gemene frumoase. Toţi visează la aşa ceva, nu?
Când fantezia a început să pălească, a vrut să renunţe.
Dar, cu un acord prenupţial în vigoare,
chestia asta nu era de acceptat pentru fetele noastre.
Nu, nu ăsta fusese planul.
Aţi observat cum a evitat să menţioneze orice fapt concret?
Nu încearcă decât să vă facă să-mi urâţi clientele,
deoarece, dacă veţi considera că ele sunt atât de depravate,
s-ar putea să le condamnaţi, chiar şi fără nici o probă.
Clienta mea şi-a iubit soţul. Clienta dlui Richard l-a iubit şi ea.
Erau angajaţi într-o relaţie serioasă.
Toate probele vă vor arăta că el nu a ajuns acasă în acea seară
şi că a fost găsit împuşcat în biroul lui.
Pentru că nu avem nicio idee sau probă privind criminalul,
dna Remmick şi-a propus să le acuze pe cele două femei care l-au iubit.
Să le acuze pe cele două femei care au trăit alături de el.
Să le acuze pe cele două femei care se culcau cu el.
Dle judecător, dl Câh pare a spune că am acuzat şase femei.
Eu le acuz doar pe dezgustătoarele astea două.
Suficient, dnă avocat.
Concluzia e că nu am nevoie de acel rinichi. Mai am unul.
Dar am nevoie de ăia 75.000 de dolari. Am trei copii. Nu am serviciu.
Dacă judecătorul simte că ai fost constrâns...
Nu am fost constrâns.
Greutăţile economice pot fi o formă de constrângere.
Înţelegeţi, nu sunt nebun.
Vreţi să vorbiţi de greutăţi economice, n-am nimic împotrivă.
Probabil că aşa şi este.
Tot ce pot să vă spun, însă, e că ştiu ce fac şi o fac voluntar.
Am nevoie de banii ăia
şi sunt dispus să renunţ la un rinichi pentru ei.
Ai încercat să intri pe o listă pentru transplant?
Da, am fost evaluat de spitalul Cincinnati.
M-au trecut pe listă, dar undeva jos.
Mi-au spus că şansele să primesc unul în următoarele şase luni sunt...
- Dar persoanele pe care le ştii? - Nu am familie.
Nu mi-am cunoscut tatăl, mama a murit, nu am fraţi.
Iar dintre cei ce mă cunosc... nu s-a oferit nimeni.
Nu poţi să iei pe cineva la întâmplare, Jimmy.
Un rinichi compatibil...
Phillips şi cu mine am fost deja testaţi.
Compatibilitatea sângelui, a ţesuturilor, analiza anticorpilor. Suntem compatibili.
A pretins că-mi este rudă, dar spitalul s-a prins că e o vânzare.
Mulţumesc.
Îţi accept cazul, doar pentru că mă plictiseam.
Să nu vezi în asta vreun semn de afecţiune faţă de tine.
Adevărul e că mă enervezi cumplit. Ai un costum?
Glumeşti? Nu.
Trebuie să-ţi luăm unul. Şi nu te aştepta să câştigăm.
Ai înţeles? Pentru că nu avem nicio şansă.
De asta am şi venit la tine.
Ca să ştii şi tu, eu am solicitat judecătorului să ceară avocaţi separaţi.
- Cât de bine cunoşti cazul? - Încă mă pun la punct.
- O reprezinţi pe Layla? - Da. De ce?
Noi bănuim că Nicole e ucigaşa, iar Layla doar o acoperă.
Ai vreo probă care să sprijine afirmaţia asta?
Nicole este geamăna diabolică.
A mai avut probleme cu legea. Agresiune, delapidare.
A făcut chiar şi un scurt popas pe la casa de nebuni,
dar eu nu ştiu nimic despre asta, desigur, din moment ce era minoră.
Layla e cea nevinovată. Putem spune că e mai înceată la minte.
Uite care e înţelegerea.
O convingi pe Layla să o toarne pe Nicole,
şi eu îi acord o pedeapsă redusă pentru complicitate.
Asta-mi spune că nu prea ai probe.
Mi-ar părea tare rău să o văd pe Layla închisă pe viaţă,
pentru o crimă pe care nu a comis-o.
- Întrebarea e ce ştie ea. - Ce ştie ea?
Da. Mai exact, de ce crede că Nicole e vinovată şi tu nu?
Nicole nu e vinovată. A fost acasă, cu mine, toată noaptea.
Atunci de ce crede Roseanna Remmick asta?
Habar n-am.
Poate pentru acelaşi motiv pentru care mă acuză şi pe mine.
Nu are alt suspect.
Pamântul către Layla... şi-mi dau seama că poate-ţi vine mai greu să înţelegi...
Dar procesul a început, încerc să mă pun la punct din mers
şi nu am nevoie de nici o surpriză, aşa că ar fi bine să vorbeşti.
Nicole a avut destule probleme la viaţa ei.
E clar că poliţia îi ştie trecutul.
Asta i-ar fi permis Roseannei să creadă că Nicole e creierul,
dar e ceva mai mult de-atât, Layla.
Ea crede că Nicole e vinovată şi tu nu.
Asta mă face să cred că are ceva la mână.
A ieşit Nicole din casă în acea noapte?
Nu.
- Ai ezitat. - Nu, nu a ieşit din casă.
Am fost împreună tot timpul.
Soţul vostru avea de gând să vă părăsească?
Nu.
Lucrurile nu mergeau grozav, în ultima vreme,
dar nu avea de gând să ne părăsească.
Numele doctorilor, iar astea sunt rezultatele analizelor.
Nu va fi o decizie medicală. Nu cred că va fi nevoie de astea.
Bine.
Eu nu aş apela la doctoriţa asta.
Judecata ei e afectată de faptul că e îndrăgostită lulea de mine.
Şi tu de ea. Se mai întâmplă.
Să ştii că un avocat bun e capabil să descifreze limbajul trupului.
Ne putem da seama când cineva intră în stare defensivă,
şi pot să-mi dau seama când un puşti e speriat.
Nu sunt speriat.
Ar trebui să fii. Eşti pe moarte.
Mai ai şase luni de trăit, Jimmy. Eşti pe moarte.
Aşa ştii tu să pregăteşti un martor?
Dacă e singurul mod în care îl pot pregăti, da.
Ideea de a vinde şi de a cumpăra organe
e dezgustătoare pentru oameni.
Ar trebui să fie? Probabil că nu. Asta e America.
Trăim pe principiul "cât plăteşti, atâta ai",
dar, chiar şi aşa, oamenii sunt la fel de dezgustaţi.
Dacă vei intra mâine în sala de judecată,
plin de tine...
Nu o să cerşesc mila nimănui, dacă asta vrei să sugerezi.
Nu sugerez asta.
Dar dacă asta ţi-ar salva viaţa, care e problema?
Nu vreau să cerşesc milă. S-ar putea să mor?
Sigur, probabil că voi muri, dar nu o s-o fac cerşind milă.
Jimmy, uite care e treaba.
Ai unul dintre cei mai buni avocaţi, pe Harry Korn.
Cred că ştii deja asta.
Dacă e cineva care poate schimba viziunea asupra vânzării de organe,
aceasta este Harry.
Dar pentru ca ea să aibă o şansă, trebuie să fii mai umil.
Putem câştiga doar dacă judecătorul va dori ca tu să câştigi.
Pricepi?
Da.
N-au fost semne de efracţie sau de luptă, nicio urmă de furt.
Care e teoria dvs, bazată pe cei 17 ani de experienţă în domeniu?
A fost ucis de o persoană cunoscută. Faptul că stătea la biroul lui,
că ucigaşul a putut să meargă în spate şi să-l împuşte în ceafă,
- în timp ce el a continuat să lucreze. - Arma crimei?
Un pistol de calibru 38, despre care se ştia
că victima îl ţinea în seif, care lipseşte acum şi nu a fost găsit.
Cât de departe era biroul victimei de casa lui?
Zece minute pe jos, două minute cu maşina.
Era destul de simplu pentru două femei, să spunem, să ia o scurtă pauză
de la orice făceau ele în casa lor,
să facă o scurtă plimbare şi să înfigă un glonţ în capul cuiva?
- Obiecţie. - Obiecţie.
Serios?
- Cine credeţi că a făcut-o? - Ele două.
- Obiecţie! - Obiecţie!
Dle detectiv, după ce a fost găsită victima cu un glonţ în cap
şi după ce acuzatele au aflat acest lucru,
aţi vorbit cu ele?
- Da. - Şi ce v-au spus?
Că au stat singure acasă, toată noaptea.
- Ceva dovezi în sensul ăsta? - Au fost trimise câteva mailuri.
Şi două apeluri telefonice la care nu a răspuns nimeni.
- Unul la 20:37, altul la 20:53. - Şi ce vă spune asta?
Că probabil au ieşit din casă.
Unii oameni nu mai răspund deloc la telefon în timpul nopţii.
- Da, dar asta... - Mulţumesc.
Aţi spus că victima a fost ucisă cu un pistol calibru 38.
Cam câte astfel de pistoale credeţi că sunt prin ţară?
Mai mult de zece milioane.
- Şi toate sunt înregistrate? - Sigur că nu.
Mulţumesc. Aţi spus că au fost găsite amprentele clientelor mele.
Dar nu e adevărat că fuseseră acolo, în acea după-amiază,
iar când ele au plecat, victima era în viaţă?
- Da, e adevărat. - Mulţumesc.
Ca să înţeleg, tot ce ne puteţi spune clar,
dar nu sigur, e că victima a fost ucisă de o persoană cunoscută, corect?
De o persoană care avea cheile de la biroul lui.
- Nu e posibil să fi lăsat uşa descuiată? - Cineva care cunoştea cifrul seifului.
E posibil ca victima să-şi fi scos arma din seif.
Nu ştiţi dacă nu a făcut-o. Poate că a rătăcit-o.
Ceea ce ar explica de ce nu o găsiţi. Aţi găsit vreo armă?
- Nu. - Mulţumesc.
Nu ştiţi nimic, nu-i aşa?
Sunteţi prins în corzi, şi de aceea, când nu ai soluţii, arestezi soţia...
În cazul nostru, pe cele două soţii.
Cum ne simţim astăzi?
Dle Cormack, înţeleg că nu prea bine.
Numai dacă nu-mi veţi da rinichiul, dnă judecător.
Văd că avem aici un fermecător. Unul cu trei avocaţi.
V-a spus vreunul dintre aceşti trei avocaţi
că nu e permisă vânzarea de organe în ţara asta?
Da, Adam repetă întruna asta,
şi trebuie să recunosc că şi mamaie a fost cam negativistă.
Mamaie?
Deci vă permiteţi să vă cumpăraţi un rinichi şi trei avocaţi.
Multă forţă de muncă, mamaie. Ce faci?
Ştiu că politica publică nu priveşte cu ochi buni asta...
- Crezi? - Dar, ţinând cont că e în joc o viaţă,
şi că politica publică se poate modifica...
Nu şi în această privinţă.
Dle Kennedy, bănuiesc că şi statul are ceva de spus?
Dnă judecător, doar ideea în sine e respingătoare.
Fără a discuta despre starea dlui Cormack,
- de care sunt alături, pentru că... - Eşti un dulce.
În regulă.
Îl voi audia pe Făt-Frumos, aici de faţă, şi încă un martor din sistemul medical.
Nu am autoritatea necesară să ordon vreunui spital să efectueze transplantul.
Dar, cu binecuvântarea dvs, am putea găsi unul dispus să-l facă.
- La ora 14:00. - Mulţumesc, dnă judecător.
Să semnez ordinul de plată?
Se observa, în ultima vreme, multă supărare.
Se părea că ambele roze încep să pălească.
- Şi de unde ştiţi asta? - Eram vecina lor.
Şi recunosc că mă fascina subiectul. Şi eram suspicioasă.
El era trecut de 60 de ani, iar ele... nu.
Întorcându-ne la noaptea morţii lui...
Una dintre ele a ieşit din casă. Sunt absolut sigură, 100%.
Şi de unde ştiţi asta?
Noaptea, când o maşină intră pe aleea lor,
venind dinspre sud, farurile îmi bat în sufragerie.
Şi aţi văzut faruri în acea noapte?
100%. Mă uitam la TV,
când mi-au bătut farurile în cameră, între orele 20:30 şi 21:30.
- Sunteţi absolut sigură de oră? - 100%.
Era ceva neobişnuit ca vecinele dvs să iasă noaptea din casă?
Era neobişnuit să iasă aşa devreme. De obicei, aşteptau să se culce bătrânul,
apoi ele două plecau prin baruri.
Obiecţie.
Iar când Wade era plecat din oraş, de obicei aduceau bărbaţi acasă.
- Obiecţie! - Se admite.
Dnă Betz, răspundeţi strict la întrebare.
Le-aţi văzut aducând bărbaţi acasă?
- Obiecţie! - Obiecţie!
Se admite. Dnă Remmick.
Apropiaţi-vă. Domnilor.
Probele privind caracterul acuzatelor, sau fapte anterioare, sunt inadmisibile.
Sau nu aţi făcut Facultatea de Drept?
Îmi cer scuze.
- Îţi spun, ne-a lovit rău. - De ce? Chestia cu farurile?
- Vorbeşti serios? - Tommy, nu arată deloc bine.
Două tinerele focoase, căsătorite cu un bătrân gras şi bogat,
care a încasat un glonţ în ceafă.
Au fost văzute aducând bărbaţi acasă, au moştenit aproape totul,
ca să nu mai pomenim de imoralitatea acestei aşa-zise uniuni.
- Sunt doar probe circumstanţiale. - Da, dar probe circumstanţiale solide.
Nu avem cum să dovedim că a fost altcineva, iar ele aveau motivul, ocazia...
- Trebuie să o audiem pe Layla. - Pe Layla? De ce nu pe Nicole?
Nicole are cazier,
aspect ce va fi pus în discuţie, dacă e audiată.
O voi chema pe Layla la bară.
Wade şi cu mine ne-am îndrăgostit primii.
Cum Nicole şi cu mine suntem de neseparat,
- ea era tot timpul prin preajmă şi... - A devenit o relaţie în trei.
Nu am avut nicio relaţie sexuală cu Nicole,
dar era o relaţie afectivă în trei.
- E puţin cam ciudat, nu? - Probabil că da,
dar nu atât de ciudat pe cât aţi crede.
- Ai fi surprinsă. - Sunt peste 500 de mii
de relaţii poliamoroase în acestă ţară.
Gândindu-ne care e rata divorţurilor în cadrul căsniciilor convenţionale,
un bărbat cu o femeie...
Să ne întoarcem la acea noapte.
Nu a ieşit niciuna din casă. Am luat cina în jurul orei 18:30.
Wade s-a întors la birou, iar eu cu Nicole am rămas acasă.
Vecina voastră spune că v-a văzut maşina.
A spus că a văzut o maşină, dar care sigur nu a fost a noastră.
Seara, îmi place să meditez şi mă retrăsesem în camera Zen.
Nicole lucra la un plan, încerca să pornească o afacere.
- Era în living. - Layla, îţi reamintesc că eşti sub jurământ.
Ştiu asta, dar spun adevărul.
Niciuna dintre noi n-a ieşit din casă.
Iar ideea că una dintre noi s-ar fi putut gândi
să ia viaţa bărbatului pe care îl iubeam atât de mult este...
Deci, tu meditai, surioara era în living, vecina a văzut o maşină,
care nu era a voastră, iar ideea că voi două i-aţi fi făcut
vreun rău acestui bărbat e revoltătoare. Am priceput.
Acesta e soţiorul, purtând o meşă. Acum fără meşă.
În ambele poze, are 130 de kile, faţa ciupită de vărsat şi o grămadă de bani.
Dacă vă gândiţi că m-am măritat cu el pentru banii lui...
Nu, sunt sigură că amândouă eraţi atrase de el.
Şi eu sunt.
Iar aici e mort, căzut peste biroul lui.
- Tu ai făcut asta, Layla? - Nu.
Gândeşte-te la asta. Un tip gras, bogat, chel,
tu şi Nicole sunteţi moştenitoarele. Chiar nu se aprinde niciun beculeţ?
- Obiecţie. - Obiecţie.
Dnă Remmick.
Scuze, dle judecător. Încă o fotografie şi am terminat.
Această fotografie a fost făcută la ora 20:33, în noaptea crimei.
Nu pare a fi nicio cameră Zen, nici un living, ci o maşină.
Poza e făcută de o cameră de supraveghere, la două străzi
de biroul soţului tău. Tu sau Nicole?
Layla?
Tu...
- Sau Nicole? - Dle judecător, ne putem apropia?
E o lovitură sub centură. Nu ni s-a spus despre această poză.
Nu aveam intenţia s-o folosesc,
dar după teatrul făcut de clienta ta, m-am simţit obligată să-i contest declaraţia.
Pe naiba, ne-ai tras pe sfoară.
Ştiai că vom fi nevoiţi s-o audiem, pentru a stabili alibiul,
şi ne-ai atacat prin surprindere, spunând "Încerc doar să-i contest declaraţia."
- Îmi acorzi prea mult credit. - Dnă Remmick, chestia asta pute.
Cred că e vina lui Câh. Cât despre informaţie,
putea fi obţinută de la acuzate.
Până la urmă, cel puţin una dintre ele a ieşit în acea noapte,
deci nu e o lovitură sub centură.
A fost o manevră deliberată, cu scopul de a ne prinde în ofsaid.
Gata! Dnă Remmick, nu-mi place asta, dar, dle avocat, are dreptate.
Cel puţin una dintre clientele voastre cunoştea această informaţie.
Nu e o lovitură sub centură. Procesul continuă. Să-i dăm drumul.
Nu vrea niciuna să vorbească?
Nicole?
Eu am fost.
Am ieşit în acea seară, m-am dus să-l confrunt.
Nu m-am dus acolo cu gândul să-l omor, dar...
Nicole.
Urma să ne părăsească, Layla. Avea...
Îmi pare rău, dar avea de gând să ne rănească.
- Trebuie să ies de aici, vă rog. - Aşteaptă.
- Scumpo, îmi pare rău. - Îţi pare rău?
Mi-ai ucis soţul şi-ţi pare rău?
Trebuie să ne dăm seama ce vom face în continuare.
Voi face orice.
Îmi voi recunoaşte vinovăţia, dacă-i vor da ei drumul.
Nu e atât de simplu.
Audiază-mă şi voi spune că eu am făcut-o.
- Şi ea poate fi achitată. - Nu cred că va ţine asta.
Vor crede că tu te sacrifici, ca să o salvezi pe ea.
O să vorbesc cu Remmick, să văd ce pot face.
Sunt pe lista de aşteptare.
Doctorii mi-au spus că sunt şanse mici să primesc un rinichi,
mai mici de 50%.
Sunt un bun jucător de pocher, o puteţi întreba şi pe mamaie,
dar sunt riscuri şi riscuri.
- Şi cum ai făcut rost de un donator? - Cu bani.
Dle Cormack, dacă aţi fi pe moarte, în aşteptarea unui rinichi,
şi aţi vedea o persoană cu bani care primeşte tratament preferenţial,
- cum v-aţi simţi? - Nu aş avea nimic împotrivă.
Dar dacă aţi fi o persoană săracă, exploatată,
nevoită să-şi vândă un organ pentru bani...?
Nu ar avea nici el nimic împotrivă.
- Puteţi să-l întrebaţi. - Donatorul e aici?
- Da, dnă. - Vă rog să veniţi aici, dle.
- Sunt judecat? - Nu, dle, nu sunteţi judecat.
- Spuneţi-mi numele dvs. - Christopher Phillips.
Vă vindeţi un rinichi, dle.
V-aţi gândit ce se poate întâmpla, dacă vă pierdeţi şi celălalt rinichi?
Să spunem, într-un accident de maşină. Sau vă îmbolnăviţi şi dvs de rinichi?
Aţi descoperi că vă lipseşte rinichiul pe care vreţi să-l vindeţi.
Poate că da, dar pentru moment, eu...
Nu am nevoie de al doilea rinichi. Am nevoie de bani.
Iar vânzarea unui organ uman
vi se pare un lucru moral?
Nu sunt mândru de ceea ce fac, dnă judecător.
Dar nu am o slujbă.
Nu am nicio altă opţiune.
Îşi recunoaşte vinovăţia pentru crimă de gradul doi,
şi renunţi la acuzaţiile împotriva lui Layla.
De ce aş face asta?
Le pot acuza pe amândouă, pentru crimă de gradul întâi.
Încă nu ai obţinut asta şi, mai mult...
Ba cred că da. Îmi pierd timpul cu tine, Ollie.
Bine. Nicole pledează vinovat pentru gradul întâi, iar Layla e liberă.
Chiar tu ai spus că ştiai că Nicole e ucigaşa.
De ce mai eziţi?
Nu, sunt mulţumită cu situaţia actuală.
Roseanna, asta ai vrut de la bun început.
Asta a fost atunci, acum e altfel. Lucrurile se schimbă, nu-i aşa?
Ăsta e punctul tău slab.
Te laşi orbită de dorinţa ta de răzbunare.
Ce faci?
Asta e partea în care încerci să-mi umbli la butoane.
Ţi-ar plăcea asta, nu? Să te joci cu butoanele mele.
Ei bine, nu o să se întâmple. Poţi să pleci.
S-ar putea să le pierzi pe amândouă. Nu e totul terminat.
Ca să nu mai spun că micul tău truc
cu poza de la camera de supraveghre ne dă motiv de apel.
În locul tău, aş lua-o pe Nicole şi aş termina cu asta.
Crimă de gradul întâi pentru Nicole, complicitate pentru Layla.
Nu. Layla jură că nu a auzit-o pe Nicole ieşind. Iar eu o cred.
O crezi? E bine atunci.
Roseanna, ai vrut-o pe Nicole, ţi-o dau pe Nicole.
Nu, îmi place cum stau acum.
Nu suntem terminaţi complet.
De unde ştii?
Procuratura poate dovedi doar că una dintre ele a ieşit din casă.
Tu vei susţine că a fost Nicole, eu voi susţine că a fost Layla.
Juriul nu va şti care dintre ele a fost. Avem o îndoială legitimă pentru amândouă.
Juriul va prefera să le arunce pe amândouă în închisoare,
decât să lase o ucigaşă în libertate.
Nu şi dacă vor respecta litera legii şi instrucţiunile judecătorului.
Vor dori să le arunce pe amândouă în închisoare, dar nu vor putea.
- Au jurat că vor respecta legea. - Tommy,
vor fi acuzate cel puţin de conspiraţie.
Nu există nicio dovadă pentru consipraţie, Ollie.
Nu suntem terminaţi. Chiar nu suntem.
Sunt membru al comisiei de transplant de 17 ani.
Atunci, cred că aveţi o opinie despre vânzarea de organe.
Da. Până acum 11 luni,
eram vehement împotriva acestei idei.
Ce v-a făcut să vă răzgândiţi?
Avem aproape 100.000 de bărbaţi, femei şi copii,
care aşteaptă un rinichi acum,
şi mai puţin de 20.000 de rinichi disponibili.
Faceţi şi dvs calculul.
Vi se pare că e doar un simplu calcul, dle doctor?
Cred că e un calcul de viaţă şi moarte.
Dacă oamenii sunt dispuşi să-şi doneze rinichii, chiar şi pentru bani,
şi sunt salvate vieţi astfel, ce naiba mai aşteptăm?
Am auzit spunându-se că, dacă oamenii nu vor mai avea încredere
în legitimitatea procedurilor noastre de transplant,
vor fi donate şi mai puţine organe.
De aceea, ar trebui să legalizăm asta, să o reglementăm şi să o facem legitimă.
Dle judecător, au loc vânzări de organe chiar şi acum, fie că ne place sau nu.
Doar că au loc pe piaţa neagră.
Dacă o scoatem la lumină şi o facem într-un cadru legal,
afacerea va deveni mai puţin periculoasă, putem termina cu violenţa generată de asta
şi, în final, salvăm mai multe vieţi.
Haideţi să fim corecţi, dle doctor. Ideea că persoanele bogate
vor putea supravieţui, în timp ce săracii vor muri...
Dle avocat, asta e lumea în care trăim.
Să recunoaştem asta.
Dle doctor, mă îmbrac cu roba asta în fiecare zi,
tocmai pentru că refuz să accept aşa ceva.
Nu am nicio îndoială că scopurile dvs sunt nobile.
Dar gândiţi-vă şi la programul de înrolare în armată.
Cine credeţi că au murit cel mai mult
în ultimii zece ani, în războiul din Irak? Săracii.
Cine sunt cei ce nu au asigurări medicale? Săracii.
Cine moare de inaniţie? Aveţi trei variante de răspuns.
Dvs, ca doctor, aţi preleva bucuros un rinichi de la o persoană sănătoasă,
pentru ca aceasta să o vândă.
Cum rămâne cu principiul "să nu faci rău"?
Dle avocat, nu aţi auzit ce-am spus. Astfel s-ar salva vieţi.
Se extrag rinichi şi acum,
operaţii făcute de nişte măcelari, în locuri dubioase.
Hai să mutăm asta în spitale. Hai să o reglementăm.
Dar ce părere aveţi de faptul
că aproape toate ţările din lume interzic traficul de organe umane?
Probabil că ideea îi dezgustă pe oameni, dar eu le-aş spune să treacă peste asta.
Pentru Dumnezeu, am permis femeilor să-şi vândă copiii în această ţară,
prin intermediul adopţiilor private.
Haideţi să renunţăm la ipocrizia asta strigătoare
şi să ajutăm oameni, precum acest tânăr, să-şi trăiască viaţa.
Sigur a fost Layla. Nicole nu a ieşit din casă.
Layla e cea care a depus mărturie şi a minţit.
Numai după ce s-a lovit de realitatea prezentată în poză,
a dat semne că ar spune adevărul,
dar, chiar şi atunci, a minţit.
Da, probabil că una dintre ele a ieşit în acea noapte.
Probabil că una dintre ele l-a ucis pe Wade.
Dar nu a fost Layla. A fost Nicole.
S-a furişat din casă, în timp ce sora ei medita,
şi l-a împuşcat pe Wade.
Nicole este cea cu cazier, nu Layla.
E bolnavă. E patologică.
E depravată, mincinoasă şi criminală.
Ce poveste straşnică, nu? Le acuză şi pe una şi pe cealaltă,
voi nu aveţi cum să ştiţi pe cine să credeţi,
şi aşa le acordaţi îndoiala legitimă amândurora.
Ce plan isteţ.
Trebuie să fii diabolic să te gândeşti la aşa ceva.
Asta nu arată decât că ele au lucrat împreună.
Şi-au asigurat un alibi reciproc, totul mergea perfect,
iar când camera de supraveghere a arătat adevărul,
au trecut la planul de rezervă.
Cuvântul uneia împotriva celeilalte. Îndoială legitimă.
Nu vă lăsaţi înşelaţi.
Şi-au pus planul ăsta la punct ca un plan de rezervă.
"Ne acuzăm reciproc."
E adorabil.
Ne arată cât de decăzute şi de complotiste sunt.
Sigur, îndoială legitimă pentru ambele. De ce să nu mergem pe asta?
Haideţi să le dăm drumul, să se bucure de moştenirea lor.
Sunt aşa de....
...aşa de isteţe.
Există un motiv pentru care medicii continuă să respingă ideea
traficului legal de organe...
Potenţialele abuzuri. După cum s-a spus,
suntem o naţie care-i exploatează cu bucurie pe cei neajutoraţi.
Dar una este să-i trimiţi pe cei săraci la război,
să refuzi să le acorzi asigurări medicale, hrană, adăpost,
şi alta e să le extragi organele...
Este imoral, şi ar trebui să ne şocheze conştiinţa.
Asta violează toate standardele decenţei.
Nu înţeleg cum o practică ar putea fi indecentă, imorală sau de neconceput,
când ar conduce la salvarea vieţii multor oameni.
- Multor oameni bogaţi. - Nu, legalizând traficul de organe,
procedura va fi accesibilă tuturor.
Ca să nu mai spunem că procesul va fi mai puţin violent, mai puţin letal.
E atât de simplu.
Dacă vi se pare atât de simplu, dnă Korn, poate ar trebui să schimbăm locurile.
Nu am venit aici ca să vă rog să-l salvaţi pe acest puşti,
ci doar să-i permiteţi să se salveze singur.
Deja permitem oamenilor să-şi vândă sângele, părul, sperma, embrionii.
Apoi, mai există un lucru numit libertate.
Ne place să ne fălim că America este o ţară liberă.
Avem şi interdicţii? Sigur că da, dar cele mai multe au rolul
de a crea o societate mai sigură, mai legitimă.
Interzicerea vânzării de organe nu are rolul ăsta.
Ba chiar din contră. Alimentează piaţa neagră,
cu consecinţa şi mai multor vieţi pierdute.
Dnă Korn, sincer...
...vi se pare corect?
Vi se pare moral să cumperi un rinichi de la un om disperat?
Din ce îmi mai amintesc
de la cursurile de filozofie din facultate,
sunt două curente morale.
Unul este utilitarismul.
Maximizarea binelui, pentru un număr cât mai mare de oameni.
Acest curent ar fi în favoarea legalizării vânzării de organe.
Celălalt este umanitarismul.
Nu vă puteţi uita la acest tânăr şi să spuneţi
că ar fi mai uman să-l lăsăm să moară,
mai ales când poate fi salvat atât de uşor.
Cât despre Christopher Phillips,
un om disperat să-şi ajute familia strâmtorată,
un om dispus să...
Adică, vom permite ca acest puşti să moară şi copiii acestui bărbat să sufere,
doar ca să nu deranjăm conştiinţa cuiva?
Cum naiba poate fi considerată chestia asta morală?
Interzicerea vânzării de organe e o măsură arbitrară şi ipocrită,
care generează atâta suferinţă inutilă.
Dacă vreţi să vă urcaţi pe un cal alb, dnă judecător,
şi să luptaţi pentru cei neajutoraţi... el e pe moarte.
E pe moarte.
Nu găsiţi pe cineva care are mai multă nevoie de ajutor.
Dle Cormack, mamaie,
aşa cum îi spuneţi dvs, mi-a prezentat multe motive
pentru care ar trebui să vă admit cererea.
Dar o voi respinge.
În aceste vremuri de criză,
mă tem de constrângerea impusă de greutăţi.
Mă tem de exploatarea celor dezavantajaţi.
Mă tem că donatorii îşi vor ascunde afecţiunile sau că au consumat droguri,
pentru a nu periclita vânzarea.
Îmi dau seama că e posibil
ca legalizarea vânzării organelor să aibă avantaje pentru săraci,
dar ceva îmi spune
că, până la urmă, tot bogaţii vor fi cei mai avantajaţi.
Da, dnă Korn, găsesc solicitarea dvs revoltătoare,
atât ca persoană, cât şi ca judecător.
Fără îndoială, se va ajunge într-o zi să se decidă cine moare şi cine trăieşte,
în funcţie de cine are mai mulţi bani,
dar nu astăzi şi nu în sala mea de judecată.
Mă voi ruga pentru dvs.
Sper că veţi obţine rinichiul de care aveţi atâta nevoie.
Şedinţa de judecată se încheie.
Acuzatele sunt rugate să se ridice.
Doamnă Prim-Jurat, care este verdictul?
Noi, juraţii, în cauza statul Ohio vs Nicole Wheyland,
la acuzaţia de crimă de gradul întâi,
o găsim pe acuzata Nicole Wheyland vinovată.
În cauza statul Ohio vs Layla Wheyland, la acuzaţia de crimă de gradul întâi,
o găsim pe acuzata Layla Wheyland...
...vinovată.
Foarte bine.
Vă mulţumim pentru timpul şi serviciile dvs.
Vă mulţumesc. Sunteţi liberi.
Este o recunoaştere semnată de Nicole,
prin care îşi asumă întreaga responsabilitate pentru crimă.
- Şi ce aştepţi de la mine? - Aştept dreptate, corectitudine.
Dle avocat, ai încercat în faţa unui juriu şi ai pierdut.
Layla e nevinovată.
Nu, juriul a găsit-o vinovată,
iar eu nu am niciun temei să o consider nevinovată.
Apropo, noi nu garantăm acuzaţilor că-şi vor găsi dreptatea.
Le asigurăm doar dreptul la un proces echitabil.
Clienta ta a avut un astfel de proces.
Faptul că e nevinovată nu are nici o relevanţă pentru dvs?
Dacă chiar e nevinovată, admit, e un rezultat nefericit.
Dar nu are nicio relevanţă legală.
A avut un proces echitabil. Asta e tot ce i-am promis.
Am terminat.
Ştiu că nu vrei să auzi asta, dar are dreptate.
Nevinovăţia nu este temei pentru rejudecare.
E numai vina mea, că am preluat cazul din zbor.
În plus, era unul din cazurile lui Tommy. Ce o fi fost în capul meu?
Te-a încântat faptul că vei apăra gemene, nu?
Scuze.
Chiar crezi că Layla nu a ştiut că sora ei a ieşit în acea noapte?
Nu ştiu ce să mai cred, chiar nu mai ştiu.
- Îmi pare rău. - Nu, e în regulă.
Am terminat.
- Bună. - Bună.
Eşti bine?
O să supravieţuiesc.
De fapt... îmi pare rău că am făcut pe grozavul.
Îţi datorez mulţumiri, aşa că-ţi mulţumesc, mamaie.
Îmi pare rău, Jimmy.
Îmi doresc să fi putut face mai mult.
Mai sunt şi alte căi.
Mă gândesc să mă duc în India, să încerc să fac transplantul acolo.
Cred că nici acolo nu e legală vânzarea de organe.
Asta e, sunt pe listă aici, lista aia legală,
aşa că aş putea să...
Trebuie să gândeşti pozitiv, mamaie.
Doar nu o să renunţ acum.
Gândire pozitivă.
Bine.
Îţi sunt recunoscător.
Eşti cu totul altceva, mamaie.
Şi tu.
Mulţumeşte-le lui Cassie şi lui Adam din partea mea.
Aşa voi face.
Traducerea şi adaptarea: Haihui www.niftyteam.ro